CELEX: 62009FN0087
Language: da
Date: 2009-10-21 00:00:00
Title: Sag F-87/09: Sag anlagt den 21. oktober 2009 — Dekker mod Europol

30.1.2010   
            
            
               DA
            
            
               Den Europæiske Unions Tidende
            
            
               C 24/80
            
         Sag anlagt den 21. oktober 2009 — Dekker mod Europol
   (Sag F-87/09)
   2010/C 24/153
   Processprog: nederlandsk
   
      Parter
   
   
      Sagsøger: Abraham Dekker (Dordrecht, Nederlandene) (ved avocats D. Dane og P. de Casparis)
   
      Sagsøgt: Europol
   
      Søgsmålets genstand og beskrivelse af tvisten
   
   Annullation af Europols afgørelse af 15. april 2009, hvorved sagsøgte dels afviste at udstede en garanti for størrelsen af den invalidepension, som sagsøgeren er blevet tilkendt (som kompensation for hans øvrige indtægter), svarende til 90 % af hans seneste grundløn, dels afviste at kompensere for de negative ændringer i sagsøgerens samlede nettoindkomst som følge af et krav på efterbetaling af skyldig skat.
   
      Sagsøgerens påstande
   
   
               —
            
            
               Annullation af Europols afgørelse af 15. april 2009, hvorved Europol meddelte sagsøgeren, at Europol ikke var forpligtet til at garantere en nettoindkomst på 90 % af den ansattes seneste grundløn, og at det ikke påhvilede Europol at kompensere for tabet for det tilfælde, at de nederlandske skattemyndigheder skulle fastholde deres krav på beskatning.
            
         
               —
            
            
               Annullation af afslaget af 23. juli 2009 på sagsøgerens klage, hvorved de klagepunkter, som sagsøgeren havde rejst mod afgørelsen af 15. april 2009, blev anset for ugrundede.
            
         
               —
            
            
               Europol tilpligtes at betale sagens omkostninger.